მიხაილო ნეჩაი

მიხაილო მიხაილოს ძე ნეჩაი (ასევე ნიჩაი; ; დ. 24 თებერვალი, 1930 — გ.15 ივლისი, 2011) — უკრაინელი მკურნალი, კარპატების მოლფარი, ვარგანზე დამკვრელი, უკრაინის კულტურის დამსახურებული მოღვაწე. Розмова з мольфаром Михайлом Нечаєм

ბიოგრაფია
დაიბადა მუშათა კლასის ოჯახში. დაამთავრა უმანის პოლკის სკოლა, რის შემდეგაც ორი წელი იმსახურა საბჭოთა არმიაში (სომხეთსა და საქართველოში). ცხოვრობდა ზემო იასენიოვში (ივანო-ფრანკივსკის ოლქი).

ნეჩაი საკუთარ თავს ბრატსლაველი პოლკოვნიკის, დანილო ნეჩაის . Архів оригіналу за 19 жовтня 2010. Процитовано 11 квітня 2010. შთამომავალს უწოდებდა. მისი თქმით, რვა წლის ასაკში მან სასწაულებრივი ძალა იგრძნო და იცოდა, როგორ შეეჩერებინა სისხლდენა. უკრაინაში ის ცნობილი გახდა მას შემდეგ, რაც 1989 წელს ჩერნოვცში გამართულ პირველ ფესტივალზე „ჩერვონა რუტა“ მოლფარმა ხელისუფლებისგან ოფიციალური მოწვევა მიიღო, რათა დღესასწაულის დროს კარგი ამინდი უზრუნველყოფილი ჰქონოდათ. გარდა ამისა, რეჟისორი სერგო ფარაჯანოვი მიხაილო ნეჩაის ესტუმრა თავისი ცნობილი ფილმის „მივიწყებულ წინაპართა აჩრდილები“ გადაღებამდე, რათა მოლფარს ჰუცულის რეგიონის იდენტობასა და ჰუცულების სპეციფიკაზე ესაუბრა. მსახიობ ივან მიკოლაიჩუკს ვარგანზე დაკვრა ბატონმა მიხაილომ ასწავლა. მიხაილო ფოლკლორული და ეთნოგრაფიული სახალხო ანსამბლის ხელმძღვანელი იყო და თავადაც უკრავდა ვარგანზე.

2010 წლის მარტში ნეჩაიმ მიიღო კულტურის დამსახურებული მოღვაწის წოდება ორმოც წელზე მეტი ხნის განმავლობაში სამოყვარულო ანსამბლ „Струни Черемоша“-ს ხელმძღვანელად მუშაობისთვის.

2007 და 2009 წლებში „Ієрогліф“ სტუდიამ ნეჩაის შესახებ ორი ფილმი გადაიღო: „კარპატული მოლფარის სიბრძნე“.

ნეჩაის ორი ვაჟი ჰყავდა. უფროსი, ივანე, სარაკეტო ძალებში მსახურობდა. ის რადიაციის ზემოქმედების ქვეშ იმყოფებოდა და კიბოთი გარდაიცვალა. მეორე ვაჟი, მიხაილო ნეჩაი, ვერხოვინას რეგიონალური სახელმწიფო ადმინისტრაციის უფროსის მოადგილედ მუშაობდა. ამჟამად ის ვერხოვინას ეროვნული ბუნებრივი პარკის დირექტორია.

მკვლელობა
2011 წლის 15 ივლისის დილით ნეჩაი საკუთარ სახლში მოკლეს. თვითმხილველების თქმით, მამაკაცი, რომელიც ორი დღის განმავლობაში ცდილობდა მოლფართან შეხვედრის დანიშვნას, ნეჩაისთან მარტო აღმოჩნდა და დანით მოკლა. როდესაც ის მშვიდად გავიდა ოთახიდან, რიგში მდგომ ხალხს უთხრა, რომ ცოტა ხნით მკურნალთან არ შესულიყვნენ.

ეჭვმიტანილის ვინაობა ზემო იასენიოვის სოფელში ჩატარებული ოპერატიული სამძებრო ოპერაციის დროს დადგინდა. 2011 წლის 15 ივლისის საღამოს, ივანო-ფრანკოვსკის პოლიციის თანამშრომლებმა მკვლელობაში ეჭვმიტანილი დააკავეს. მკვლელობის გახსნაში ასზე მეტი სამართალდამცავი ორგანოს თანამშრომელი მონაწილეობდა, რომლებიც დღის განმავლობაში ადგილობრივ ტერიტორიას ათვალიერებდნენ. ეჭვმიტანილი სოფელ ბუკოვეცის ახლოს, დანაშაულის ადგილიდან ექვსი კილომეტრის დაშორებით მდებარე ტყეში დააკავეს. აღმოჩნდა, რომ ის ფსიქიკურად დაავადებული 33 წლის მამაკაცი იყო, რომელიც ადრე ქალის მკვლელობისთვის იყო გასამართლებული. გათავისუფლების შემდეგ მას შიზოფრენიაზე მკურნალობდნენ.

დაკავებულის წინასწარი ჩვენების თანახმად, მან მიხაილო ნეჩაი მოკლა, რადგან ის არ იღებდა, პატივს არ სცემდა ტრადიციული ქრისტიანული სარწმუნოების რიტუალებსა და ნორმებს და წარმართობას მისდევდა.

რესურსები ინტერნეტში
Білий маг Нечай: Через мій кабінет пройшла вся державна еліта
«Мольфар Нечай никому не передал свой дар. Он сам сказал это в последний день своей земной жизни»
Мольфары - маги Карпат

სქოლიო

კატეგორია:დაბადებული 24 თებერვალი
კატეგორია:გარდაცვლილი 15 ივლისი
კატეგორია:გარდაცვლილი 2011
კატეგორია:დაბადებული 1930
კატეგორია:მკვლელობის მსხვერპლნი
კატეგორია:უკრაინის კულტურის დამსახურებული მოღვაწეები